कुमुरम भीम आसिफाबाद जिल्हा

कुमुरम भीम आसिफाबाद (किंवा कोमाराम भीम आसिफाबाद) जिल्हा हा भारताच्या तेलंगणा राज्यातील राज्यातील जिल्हा आहे. आसिफाबाद येथे ह्या जिल्ह्याचे प्रशासकीय मुख्यालय आहे. कुमुरम भीम आसिफाबाद जिल्हा हा पूर्वीच्या आदिलाबाद जिल्ह्यापासून बनलेला आहे. गोंड शहीद कोमाराम भीम यांच्या नावावरून नामकरण करण्यात आले.https://www.thehindu.com/news/national/telangana/Asifabad-to-become-a-district-again-after-75-years/article15476025.ece 

 प्रमुख शहर 	

 आसिफाबाद

 भूगोल 	
कुमुरम भीम आसिफाबाद जिल्ह्याचे क्षेत्रफळ ४,८७८ चौरस किलोमीटर (१,७७३ चौरस मैल) आहे. जिल्‍ह्याच्‍या सीमा आदिलाबाद, मंचिर्याल, निर्मल जिल्‍ह्यांसह महाराष्ट्र राज्यासोबत आहेत. 	

 लोकसंख्या 	
२०११ च्या भारताच्या जनगणनेनुसार, सध्याच्या कुमुरम भीम आसिफाबाद जिल्ह्याची लोकसंख्या ५,१५,८१२ आहे, लिंग गुणोत्तर हे १००० पुरुषमागे ९९८ स्त्रिया आहेत. साक्षरता दर ५६.७२% आहे. जिल्ह्यात एकूण लोकसंख्येच्या १६.८६% लोक शहरी भागात राहतात.https://asifabad.telangana.gov.in/demography/

२०११ च्या जनगणनेच्या वेळी, ३८.१०% लोक तेलुगु, २८.०१% मराठी, १२.४८% गोंडी, ७.२८% उर्दू, ३.५९% लंबाडी, ३.०५% कोलामी, २.५५% कोया आणि १.४६% हिंदी भाषा बोलत होते.

२०१८ च्या नीती आयोगाच्या क्रमवारीनुसार हा भारतातील दुसरा सर्वात मागासलेला जिल्हा आहे.https://timesofindia.indiatimes.com/india/part-of-ncr-mewat-is-most-backward-district/articleshow/63524304.cms

 पर्यटन 

 रेब्बाना मंडळातील गंगापूर गावातील प्राचीन श्री बालाजी व्यंकटेश्वर स्वामी देवस्थान हे आसिफाबादपासून १७ किमी अंतर आहे.
 केरामेरी मंडळाजवळचा ६ किमी लांबीचा उटनूर-आसिफाबाद मार्ग, केरामरी घाट रस्ता, जो केरामरी घाटातून जातो, हा जिल्ह्य़ातील सर्वात जुना रस्ता आहे.
 प्राचीन नैसर्गिक सौंदर्याच्या बाबतीत, लिंगालापूर मंडळाच्या पित्तलागुडा गावातील सप्तगुंडला धबधबा तेलंगणातील इतर धबधब्यांना-कुंतला आणि पोचेरा धबधब्यांना मागे टाकतो. खरं तर, यात फक्त एक नव्हे तर सात धबधब्यांचा समावेश आहे, म्हणून सप्तगुंडला हे नाव आहे. आसिफाबादपासून १०० किमी अंतरावर आहे.

 मंडळ (तहसील) 	
कुमुरम भीम आसिफाबाद जिल्ह्या मध्ये १५ मंडळे आहेत: आसिफाबाद आणि कागजनगर ही दोन महसूल विभाग आहेत.	
अनुक्रमआसिफाबाद महसूल विभागअनुक्रमकागजनगर महसूल विभाग१आसिफाबाद९कागजनगर२लिंगापूर१०पेंचिकलपेट३जैनूर११बेज्जूर४तिर्याणी१२कौटाळा५वानकिडी१३चिंतालमनेपल्ली६केरमेरी१४दहेगाव७सिरपूर (यू)१५सिरपूर (टी)८रेब्बेना

 हे सुद्धा पहा 	

 तेलंगणामधील जिल्हे
 तेलंगणा

 बाह्य दुवे 	

 अधिकृत संकेतस्थळ



 संदर्भ 	

वर्ग:तेलंगणामधील जिल्हे